proxectonos/corpus_dominio_legal_administrativo_tmp huggingface dataset:
06/02/2014 | Administración LocalMunicipal
Santa Comba
Edicto por notificación devolta polo servizo de Correos ao resultar descoñecidos o/s destinatario/s, ausente/s nas horas de repartición ou a imposibilidade de practicar a proposta de resolución procedemento sancionador. Expte.: PS 59-13 REG.

Non se puido levar a cabo a notificación da proposta de resolución a Juana Estrella Pellisa Alvea. De acordo co previsto nos artigos 59.5 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.25 do 27/11/1992), modificada pola Lei 4/1999, do 13 de xaneiro (BOE núm.16 do 10/01/1999), e (BOE núm.30 do 04/02/1999), (LXR-PAC), notifícaselle ao/a denunciado/a, cos datos e último domicilio coñecido que no anexo se mencionan, mediante a publicación no Boletín Oficial da Provincia (BOP). O/a interesado/a poderá recoller a proposta de resolución, así como acceder ao expediente, mediante comparecencia nas dependencias municipais: praza do Concello, núm.1, Santa Comba (A Coruña). De acordo co artigo 19.1 Real decreto 1398/93, do 4 de agosto, polo que se aproba o regulamento do procedemento para o exercicio da potestade sancionadora, (RDPS), (BOE núm.189 do 09/08/1993), contra esta proposta de resolución poderá, no prazo de quince (15) días hábiles contados a partir do seguinte ao da publicación desta notificación no BOP, formular alegacións e presentar os documentos e informacións que coide ante o instrutor do procedemento. A alcaldía é competente para resolver o expediente segundo os artigos 21.1. s da Lei 7/1985, de 2 de abril, reguladora das bases de réxime local (BOE núm.80 do 03/04/1985, coa corrección de erro publicada no BOE núm.139 do 11/06/1985) e 24 do RDPS. Exp. núm.: PS 59/2013 REG Nome e apelidos: Juana Estrella Pellisa Alvea NIF: XXXXXXXXX Domicilio: lugar da Patiña, 2 P02 F, San Xulián de Cela Código postal e municipio: 15669 Cambre Feitos: o día 16/06/2013, ás 06:45 h, os axentes denunciantes (W27973C, S93461G), prestando servizo preventivo de seguridade, constataron a seguinte infracción: individuo que transitaba pola rúa mencionada portando un envase de vidro, concretamente un botellón de cervexa, que consumía a bebida do seu interior, ensinándoo de forma airosa á Forza. Lugar: rúa de Galicia, pertencente ao casco urbano de Santa Comba. Norma infrinxida: artigo 6. e do Regulamento municipal de protección do medio ambiente natural, de limpeza pública e de recollida o lixo, aprobado pola Corporación municipal o 07/04/2000 e a modificación o 21/06/2001 (BOP núm.170 do 26/07/2000 e núm.242 do 22/10/2001) Proposta de resolución: 29/11/2013 Sanción proposta: 90,15 euros Santa Comba, 22 de xaneiro de 2014 O instrutor Rosario Ana Khalouki Uzum
06/02/2014 | Administración LocalMunicipal
Mugardos
Subvencións municipais a entidades sen fin de lucro 2013 por importe igual ou superior a 3.000 €

ANUNCIO Subvencións municipais a entidades sen fin de lucro 2013 (por importe igual ou superior a 3.000 €) Dándolle cumprimento ao disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da Lei 9/2007, do 13 de xuño, de subvencións de Galicia, faise pública a relación de subvencións non nominativas, de importe superior a 3.000 €, concedidas durante o ano 2010 ás entidades para promoción de actividades deportivas, actividades culturais e actividades educativas, segundo a convocatoria deste Concello publicada no B. O. P. Mugardos, 27 xaneiro de 2014. O alcalde Xosé Fernández Barcia
06/02/2014 | Administración LocalMunicipal
A Laracha
Estudio detalle AR-S2 “Cancelo do Medio”

A Xunta de Goberno Local, en sesión ordinaria celebrada o día 25 de novembro de 2013, acordou aprobar inicialmente o Estudio de detalle para a ordenación de volumes en parcelas 11 e 12 da área de reparto AR-S2 “Cancelo do Medio”, redactado polo arquitecto Koba Brugarola Agnes a instancia de David Ivan Ahizoune Calabrus e Ramon Tomas Bakkach Sannaz, e suspender o procedemento de outorgamento de licenzas no ámbito afectado conforme ao artigo 77.2 da Lei 9/2002, do 30 de decembro, de Ordenación Urbanística e Protección do Medio Rural de Galicia, a expresión gráfica queda reflectida no plano de suspensión de licenzas que se xunta. O expediente sométese a información pública por prazo de vinte días mediante anuncio que se publicará no Diario Oficial de Galicia e nun dos xornais de maior circulación da provincia, coa finalidade de que quen o desexe poida examinalo e deducir, durante o citado prazo, cantas alegacións ou observacións considere oportunas. Simultaneamente notificaráselles individualmente a todos os propietarios dos terreos afectados. Relación de bens e dereitos afectados polo expediente: Publicase a relación no Boletín Oficial da Provincia aos efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación Lugar de exposición do expediente: secretaría (1º andar Casa Consistorial) Horario: de 10 a 14 horas A Laracha, 27 de xaneiro de 2014 O alcalde José Manuel López Varela
07/02/2014 | Administración LocalMunicipal
Bergondo
Secretaría
Resolución da Alcaldía

RESOLUCIÓN DA ALCADÍA A Lei 13/2010, do 17 de decembro, do comercio interior de Galicia, establece o marco normativo regulador da actividade comercial co fin de acadar a modernización, a mellora e o desenvolvemento do sector. Esta lei caracterízase por preservar os principios que deben presidir os mercados galegos como son os de transparencia, defensa da competencia e protección dos consumidores. No título V da mencionada lei establécense as modalidades especiais de venda, incluíndo no seu capítulo V a “Venda ambulante e non sedentaria”. Esta tipoloxía de venda estará suxeita á correspondente autorización municipal. Así mesmo, temos que ter en conta que a Lei 7/85, do 2 de abril, reguladora de bases do réxime local, modificada pola Lei 27/2013, do 27 de decembro, de racionalización e sostenibilidade da Administración local, establece como como competencia municipal a materia de “Ferias, abastos, mercados, lonjas y comercio ambulante”. Neste senso, o Concello de Bergondo, no seu interese en dinamizar e fomentar a economía no seu territorio e favorecer o autoemprego dos seus emprendedores no eido agrario, aprobou a Ordenanza reguladora do mercado de horta. A presente ordenanza regulará a celebración dun mercado consistente na reunión de expositores-vendedores interesados en ofrecer ao público produtos da horta da comarca de Bergondo. O Mercado desenvolverase na praza municipal de Guísamo cunha periodicidade semanal, en horario de mañá, entre as 9.30 e as 14.30 horas. As mercadorías obxecto de venda que se autorizan serán: verduras, legumes, froita, sementes, ovos, mel, queixo, flor e produtos elaborados caseiros dos anteriores, debendo cumprirse as condicións sanitarias e hixiénicas que establece a lexislación sectorial sobre a materia para cada tipo de produto. Para a participación no mercado de horta esixirase o cumprimento dos requisitos establecidos no artigo 5 da citada ordenanza e a presentación da correspondente solicitude no Rexistro Xeral do Concello. Por todo o anterior, en cumprimento da lexislación vixente e no uso das facultades legalmente atribuídas, RESOLVO: Primeiro. –Iniciar os trámites para a celebración do MERCADO DE HORTA DO CONCELLO DE BERGONDO nos termos establecidos na ordenanza reguladora aprobada ao efecto. Segundo. –Establecer un prazo de quince (15) días naturais a partir do día seguinte á publicación desta resolución no Boletín Oficial da Provincia para a presentación das solicitude de participación no devandito mercado de acordo co establecido no artigo 8.1 da devandita ordenanza. As solicitudes presentaranse conforme ao modelo que figura como anexo III da ordenanza. Terceiro. –Dar publicidade ao devandito mercado co obxecto de difundir a súa celebración entre os/as potenciais interesados/as. Bergondo, 30 de xaneiro de 2014. A alcaldesa Alejandra Pérez Máquez
07/02/2014 | Administración LocalMunicipal
Negreira
Abandono de vehículo

ANUNCIO Por medio da presente cédula e en cumprimento do disposto no artigo 59 da Lei 30/1992, do 26 de novembro, en relación co artigo 86 da Lei de tráfico circulación de vehículos a motor e seguridade vial, notificaselle ós interesados que se relacionan no anexo, a resolución da Alcaldía de Negreira, na que se lle require en calidade de titulares dos vehículos relacionados, para que no prazo de quince días, contados a partir da publicación desta resolución, proceda a retirada o mesmo. (O vehículo atópase estacionado en situación de abandono, na rúa Corpachón de Negreira). Transcurrido dito prazo procederase a retirada do mesmo, e continuación do expediente para o seu tratamento como residuo sólido urbano. E para que conste e lles sirva de notificación ós interesados de enderezo descoñecido e a aqueles que intentada a notificación, non se lle puido practicar. En cumprimento do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, expido e asino esta cédula en Negreira a 29 de febrero de 2014, para a súa publicación no BOP da Coruña, e no taboleiro do Concello. O ALCALDE Asdo.: D. EDWIN ALFONSO SERRABONA DE SAA ANEXO TITULARES E VEHÍCULOS:
07/02/2014 | Administración LocalMunicipal
Touro
Anuncio de aprobación definitiva do presuposto de 2014

EDICTO Aprobado definitivamente polo Pleno deste Concello o presuposto para o exercicio económico de 2014, o cadro de persoal e a relación de postos de traballo, por acordo adoptado en sesión celebrada o dia 20 de decembro de 2013, en cumprimento do disposto no artigo 169.3 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais, faise público que dito presuposto ascende tanto en ingresos como en gastos á cantidade de dous millóns oitocentos vinte e nove mil douscentos catro con vinte e catro (2.829.204,24) euros, correspondendo a cada capítulo as cantidades que se relacionan a continuación: CADRO DE PERSOAL - EXERCICIO 2014 Persoal funcionario Secretario-interventor, grupo A1/A2, nivel 29/28 Traballador/a social, grupo A2, nivel 22 Educador/a familiar, grupo A2, nivel 22 Administrativo, grupo C1, nivel 22 Administrativo-depositario, grupo C1, nivel 22 Auxiliar-administrativo, grupo C2, nivel 18 Alguacil-porteiro, grupo E, nivel 14 Laboral fixo Conductor encargado tractor forestal Operario servizos varios Axente de emprego e desenvolvemento local Laboral temporal Animador deportivo (subvención Deputación Provincial) Auxiliares de axuda a domicilio (1) (subvención Xunta-Deputación) Auxiliar administrativo - asistente social (subvencionada) Conductor encargado camión lixo e servizos varios Encargada PAI (titulación mestra) Personal apoio PAI (titulación mestra) Colaborador/a PAI (titulacion FP) Touro, 31 de xaneiro de 2014. O ALCALDE Asdo.: Ignacio Codesido Barreiro
07/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43747. Piscina e peche de parcela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Marino Puentes Rodríguez, con DNI XXXXXXXXX e enderezo Sanxurxo, n.º 2-2.º drta., Perlío, solicita de Augas de Galicia a autorización de obras no lugar do Valado, parroquia de Sillobre (Santa Mariña), concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43747. As obras solicitadas consisten na instalación dunha piscina e peche de parcela mediante malla metálica electrosoldada. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 23 de xaneiro de 2014. O xefe do Servizo Territorial Antonio López Grueiro
07/02/2014 | Administración LocalMunicipal
Padrón
Anuncio de notificación da incoación de expediente de baixa de oficio no padrón municipal de habitantes

ANUNCIO DE NOTIFICACIÓN DA INCOACIÓN DE EXPEDIENTE DE BAIXA DE OFICIO NO PADRÓN MUNICIPAL DE HABITANTES DO CONCELLO DE PADRÓN Intentada a notificación da resolución do alcalde do Concello de Padrón número 823/2013, do 18 de decembro, aos representantes legais das persoas menores de idade que se relacionan, na súa condición de interesados na incoación do expediente de baixa de oficio no padrón municipal de habitantes deste Concello por inscrición indebida, e resultando infructuosa a práctica daquelas no último enderezo coñecido das mesmas, procédese, de conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), a practicar a notificación a través da inserción do presente anuncio no Boletín Oficial da Provincia, así como no taboleiro de anuncios do Concello do seu último enderezo coñecido, a partir do cal disporán dun período de audiencia de 10 días hábiles durante o cal poderán formular as alegacións e xustificacións que se estimen oportunas: Padrón, 29 de xaneiro do 2014. O alcalde Asdo.: Antonio Fernández Angueira
07/02/2014 | Administración LocalMunicipal
Ponteceso
Intervención - Tesouraría
Aprobación definitiva orzamento 2014

O Pleno do Concello de Ponteceso aprobou incialmente o Orzamento Municipal para o exercicio económico de 2014 por acordo adoptado en sesión do vinte de decembro de dous mil trece. Na sesión do vinte e sete de xaneiro de 2014 aprobouse definitivamente dito orzamento tras resolver o Pleno a reclamación presentada no prazo de exposición ao público. Dando cumprimento ao que dispoñen os artigos 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e 20.3 do RD 500/1990, de 20 de abril, faise público o Orzamento Xeral do Concello de Ponteceso para o exercicio 2014 o cal ascende no estado de gastos a 3.775.804,53 € e no estado de ingresos a 3.775.804,53€. A cada un dos capítulos asígnanselle as cantidades seguintes: Na citada sesión tamén se acordou aprobar o cadro de persoal funcionario e laboral para 2014 a cal é a que se indica a seguir: EBEP: Lei 7/2007, de 12 de abril do Estatuto Básico do Empregado Público O que se fai público para os efectos previstos na citada normativa, facendo constar que, contra a aprobación definitiva, quen teña a condición de interesado poderá interpoñer directamente recurso cotencioso-administrativo ante a sala correspondente do Tribunal Superior de Xustiza de Galicia, no prazo de dous meses, contados a partires de dita aprobación definitiva. Ponteceso, 30 de xaneiro de 2014 O ALCALDE Asdo.- José Luis Fondo Aguiar
07/02/2014 | Administración LocalMunicipal
Narón
Intervención
Edicto aprobación inicial expediente modificación, imposición e ordenación das Ordenanzas fiscais nº 37, nº 13 e nº 14

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público, o expediente de modificación, imposición e ordenación das Ordenanzas fiscais: nº 37 reguladora do prezo público por utilización do sistema municipal de préstamo de bicicletas, nº 13 reguladora da taxa por utilización de instalacións deportivas e nº 14 reguladora da taxa polos servizos prestados polo Padroado da Cultura. Aprobado provisionalmente polo Concello Pleno en data 30 de xaneiro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 31 de xaneiro de 2014 O alcalde José Manuel Blanco Suárez
07/02/2014 | Administración LocalMunicipal
Mazaricos
Anuncio licenza cemiterio Corzón

Faise público que D. CIPRIAN MIHAI JUAN PASCUAL KOZAR ALAMOS, en representación da AA. VV. SAN CRISTOBO DE CORZÓN, solicitou licencia para a construcción dun NOVO CEMITERIO VECIÑAL na Carretera Corzón-Abeleiroas comprendida no ámbito de aplicación comprendido no Decreto 133/2008, de 12 de Xuño de 2008, polo que se regula a Avaliación de Incidencia Ambiental. Presentada a solicitude e documentación anexa requerida pola normativa e a efectos de cumprimentar o disposto no art.8.3 do Decreto 133/2008 o expediente de referencia exponse ó público por un periodo de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do Concello. Deste xeito todólos interesados ou afectados pola actividade obxeto deste expediente poden consultalo nas dependencias municipais e efectuar as alegacións ou observacións que estimen pertinentes. Mazaricos, 10 de xaneiro de 2014. O alcalde. Asdo. José M. Santos Maneiro.
07/02/2014 | Administración LocalMunicipal
Sada
Servizos Económicos
Comunicación da adxudicación de varios nichos do Cemiterio Municipal

Vistos os Decretos núms.1112/2013, do 15 de xullo, e 1471/2013, do 19 de setembro, de adxudicación de varios nichos do Cemiterio Municipal, situado no Camiño do Fiunchedo, no Concello de Sada, e dado que a día de hoxe non pasaron dúas adxudicatarias polas dependencias municipais (edificio de servizos administrativos, Avenida da Mariña, núm.25, 2º andar), e que non se lles puido practicar as notificacións correspondentes nos domicilios que figuran no expediente administrativo, por medio deste anuncio notifícaselles, de conformidade co disposto no art.59.5 da Lei 30/1992, do 26 de novembro, de réxime xurídico das Administracións Públicas e do procedemento administrativo común, e pónselles de manifesto que o expediente se atopa á súa disposición para que poidan comparecer nas devanditas dependencias, para o coñecemento do contido íntegro do mencionado acto no prazo de quince días hábiles a contar dende o día seguinte ao deste anuncio. Transcorrido o devandito prazo, sen que teñan abonado as taxas relativas aos nichos que lles foron adxudicados, nin tampouco teñan retirado os títulos correspondentes, se lles terá por desistidas da súas peticións, previa resolución que deberá ser ditada nos termos previstos no artigo 42 da Lei 30/1992, de 26 de novembro, de réxime xurídico das Administracións Públicas e do procedemento administrativo común. Sada, 22 de xaneiro de 2014 O Alcalde, Asdo.: Ernesto Anido Varela
07/02/2014 | Administración LocalMunicipal
Culleredo
Economía, Facenda, Réxime Interior
Aprobación inicial da modificación das ordenanzas fiscais número 6 e número 16

O Pleno municipal, en sesión celebrada o día 30 de xaneiro de 2014, aprobou provisoriamente a modificación das Ordenanzas fiscais nº 6: taxa por expedición de documentos, e nº 16: taxa por licencias urbanísticas ou realización das actividades administrativas de control nos supostos en que a esixencia de licenza fora substituída pola presentación responsábel ou comunicación previa. De conformidade co disposto no artigo 17 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, o acordo exponse ao público durante un prazo de trinta días hábiles a contar desde o seguinte ao de publicación deste anuncio no Boletín Oficial da Provincia. Durante este período, todas as persoas interesadas poderán examinar o expediente nas oficinas municipais e presentar, no seu caso, as reclamacións que consideren oportunas. No suposto de que non se presenten reclamacións no prazo que se indica, entenderase definitivamente adoptado o acordo ata entón provisional. Culleredo, 31 de xaneiro de 2014 O alcalde Julio Sacristán de Diego
07/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
Resolución do 22 de xaneiro de 2014, da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación (Expte.115/2007)

Resolución do 22 de xaneiro de 2014, da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.: 115/2007) - L. M. T., C. T. I., R. B. T. Lobeira (Neda). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 15/20 kV, cunha lonxitude de 462 m, coa orixe na L. M. T. Mourela-Fervenzas (Expte.31.563) e final no centro de transformación a instalar no lugar de Fraguela, no termo municipal de Neda (expte. n.º 115/2007), por resolución desta Xefatura Territorial de data 16 de agosto de 2013, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.º 171, 15007 da Coruña. Esta Xefatura Territorial acorda sinalar os días 25, 26 e 27 de marzo de 2014 para o levantamento das actas previas á ocupación, de conformidade cos arts.52 da Lei de expropiación forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Neda, deducida da que se someteu a información pública no DOG, BOP e no xornal “El Diario de Ferrol” de datas 18/11/10, 2/11/10 e 27/10/10, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da devandita Lei de expropiación forzosa. A Coruña, 22 de xaneiro de 2014. A xefa territorial Susana Vázquez Romero
07/02/2014 | Administración LocalMunicipal
A Pobra do Caramiñal
Expediente de investigación patrimonial

Secretaría Municipal ANUNCIO Expediente de investigación patrimonial O Concello Pleno, en sesión ordinaria celebrada o día 28 de novembro de 2013, adoptou o acordo de iniciar expediente de investigación patrimonial respecto do camiño chamado da Barreira, que discorre entre as propiedades de José del Río Santiago e Rui Fernando Klaus Gunter Baouat Arroitajauregi e enlaza coa pista da Costa de Selleira en Posmarcos. Polo que en cumprimento do prescrito nos artigos 49 e 50 do Regulamento de bens das entidades locais (Real decreto 1372/1986, do 13 de xuño), faise público polo prazo de quince días, transcorrido o cal, durante un mes poderán formularse as alegacións e presentar a documentación que os interesados estimen pertinente. A Pobra do Caramiñal, a 20 de xaneiro de 2014. O ALCALDE Asdo.: Isaac Maceiras Rivas
07/02/2014 | Administración LocalMunicipal
A Pobra do Caramiñal
Substitución de funcións do alcalde

SUBSTITUCIÓN DE FUNCIÓNS DO ALCALDE De acordo cos arts.44.2 e 47.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, faise público que polo Sr. Alcalde ditouse resolucion nº 14/2014 de 20 de xaneiro, delegando no 1º Tte de Alcalde D. Manuel Fontao Lampón as funcións propias do cargo de Alcalde, en especial a dirección do goberno e administración municipal durante os días 23, 24 e 25 do mesmo mes, por ausentarse do término municipal. Na Pobra do Caramiñal, a 30 de xaneiro de 2014 O Alcalde Asdo. Isaac MaceirasRivas
07/02/2014 | Administración LocalMunicipal
Culleredo
Economía, Facenda, Réxime Interior
Aprobación definitiva do orzamento do exercicio 2014

O Pleno da Corporación, en sesión celebrada o 28 de novembro de 2013, aprobou inicialmente o orzamento xeral para o exercicio económico de 2014. O orzamento estivo exposto ao público, previo anuncio no Boletín Oficial da Provincia, por un prazo de quince días hábiles, durante o que se presentou unha reclamación contra o mesmo. En sesión celebrada o 30 de xaneiro de 2014, o Pleno rexeitou a reclamación presentada e aprobou definitivamente o orzamento para o exercicio 2014. De conformidade co disposto no artigo 169 do RDL 2/2004 polo que se aproba o texto refundido da Lei reguladora das facendas locais, publícase o resumo por capítulos do orzamento. ESTADO DE INGRESOS ESTADO DE GASTOS Na referida sesión acordouse tamén a aprobación do cadro de persoal, que de acordo co disposto no artigo 127 do RDL 781/86, do 18 de abril, publícase: Culleredo, 31 de xaneiro de 2014. O alcalde Julio Sacristán de Diego
07/02/2014 | Administración LocalMunicipal
Cabanas
Aprobación definitiva do orzamento de 2014

E D I C T O Aprobado definitivamente polo Pleno da Corporación o orzamento municipal para o exercicio económico de 2014, por acordo adoptado na sesión realizada o día 30 de decembro de 2014, no cumprimento do disposto no artigo 169.3 do texto refundido da Lei reguladora das facendas locais, faise público que dito orzamento ascende, tanto en ingresos coma en gastos, a contía de tres millóns trescentos trinta e oito mil catrocentos corenta e seis ( 3.338.446,00) euros, correspondendo a cada capítulo as cantidades que a continuación se expresan, segundo o seguinte detalle: ESTADO DE GASTOS ESTADO DE INGRESOS Na la referida sesión tamén quedou aprobado o cadro de persoal coa relación de postos de traballo para o presente exercicio que, de acordo co que preceptúa o artigo 127 do Real decreto lexislativo 781/1986, do 18 de abril, reprodúcense a continuación: CADRO DE PERSOAL DO CONCELLO DE CABANAS PARA 2014 A) FUNCIONARIOS DE CARREIRA B) PERSOAL LABORAL PERMANENTE C) PERSOAL LABORAL DE DURACIÓN DETERMINADA De acordo coo establecido no artigo 171.1 do texto refundido da Lei reguladora das facendas locais, contra a aprobación definitiva do orzamento poderase interpoñer directamente recurso contencioso-administrativo, na forma e prazos que establece a Lei 29/1998, do 13 de xullo, reguladora da xurisdicción contencioso-administrativa. Cabanas, 29 de xaneiro de 2014. O alcalde-presidente Asdo.: Germán Castrillón Permuy
07/02/2014 | Administración LocalMunicipal
Culleredo
Urbanismo
Exposición, venta e exhibición de material deportivo e complementos

CRISTAL PADEL, S. C. solicitou unha licenza municipal para a apertura dunhas naves destinadas a exposición, venta e exhibición de material deportivo e complementos, situadas na rúa José Espronceda, s/n (módulo 2, naves 1, 2 e 3), parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 27 de xaneiro de 2014 O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, BOP núm.131 de 11.07.2011)
07/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44116. Concello de Trazo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Trazo, con CIF P-1508700J e enderezo en Viaño Pequeno,14, solicita de Augas de Galicia autorización de obras no lugar de Centeeiras, T. M. de Trazo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44116. As obras solicitadas consisten na construcción dun paso para maquinaria e peonil sobre o río Chonia, mediante a instalación de marcos prefabricados de formigón de sección bruta 4,50 x 2,60 m. l. ata completar una anchura total de 4,50 m. l. Completarase o paso na zona de policía con escollera de protección, terraplenado e accesos á zona de servidume para garantir a súa continuidade. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Trazo ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 23 de xaneiro de 2014. O xefe do Servizo Territorial Ángel Gómez Rey
07/02/2014 | Administración LocalMunicipal
Sada
Alcaldía
Nomeamento de alcaldesa accidental

Esta Alcaldía, mediante resolución do 30 de xaneiro do 2014, debido á ausencia do titular do 31 de xaneiro ao 2 de febreiro de 2014, ambos os dous incluídos, delegou a totalidade das súas funcións na primeira tenente de alcalde, D.ª María Soraya Salorio Porral, de conformidade co disposto no artigo 47 do Regulamento aprobado por Real decreto 2568/1986, do 28 de novembro. O que se publica segundo o disposto no art.44.2 do Real decreto 2568/1986, do 28 de novembro. Sada, 30 de xaneiro de 2014. O alcalde Asdo.: Ernesto Anido Varela
07/02/2014 | Administración LocalMunicipal
Noia
Secretaría
Nomeamento de alcalde en funcións

ANUNCIO DE NOMEAMENTO DE ALCALDE EN FUNCIÓNS De acordo ao establecido no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, faise público que por resolución do alcalde número 207/2014, do 28 de xaneiro, noméase alcalde en funcións ao primeiro tenente de alcalde, don Bieito González Domínguez, do 29 de xaneiro de 2014 ao 5 de febreiro de 2014, ambos inclusive. Noia, 28 de xaneiro de 2014. O alcalde Asdo.: Rafael García Guerrero
07/02/2014 | Administración LocalMunicipal
Neda
Exposición pública padrón taxa recollida lixo ano 2014

A Xunta de Goberno Local de data 30 de xaneiro do 2014 aprobou o “PADRON POLA TAXA DE RECOLLIDA DO LIXO” correspondente o ano 2014 o cal exponse ó publico polo espacio de UN MES ós efectos de presentación das corresponentes reclamacións. A través do presente edicto e tal como establece o artigo 102.3 da Lei 58/2003, do 17 de de decembro, xeral tributaria, procédese a notificar colectivamente a tódolos contribuíntes. O cobramento levarase a cabo polo Servizo de Recadación da Deputación Provincial nos termos establecidos no artigo 6) da Ordenanza fiscal nº 10 deste Concello de Neda, publicada no BOP nº 243 do 23 de decembro do 2013. Contras as liquidacións incorporadas ao padrón tódolos interesados poderán interpor RECURSO DE REPOSICIÓN ante a Xunta de Goberno Local do Concello de Neda, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da la Lei reguladora das facendas locais, no prazo DUN MES, contado dendo o día seguinte ao remate da exposició o público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve no prazo dun mes desde a súa interposición. Contra a desestimación do recurso poderá interpor RECURSO CONTENCIOSO ADMINISTRATIVO ante o Xulgado do Contencioso-Administrativo nº 1 de Ferrol, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/98, do 13 de xullo, reguladora da xurisdicción contencioso-adminitrativa. Tamen se podera interpor calquera outro recurso que se estime convinte. Vila de Neda, 7 de xuño do 2013 O ALCALDE.- Asdo./Ignacio Cabezón Lorenzo
13/02/2014 | Administración LocalMunicipal
Ribeira
Calendario do contribuínte para o exercicio 2014

CALENDARIO DO CONTRIBUINTE PARA O EXERCICIO 2014 Por decreto da Alcaldía de data 30.12.2013 vense de aprobar o CALENDARIO DO CONTRIBUÍNTE PARA O EXERCICIO 2014. O Calendario que a continuación se reproduce determina os períodos de pago voluntario dos distintos tributos municipais; en consecuencia, a través do presente cúmprese coa publicación do anuncio de cobranza a que se refire o artigo 24 do Regulamento xeral de recadación, aprobado por R. D. 939/2005, do 29 de xullo, en relación cos distintos prazos que en período voluntario se van a outorgar aos contribuíntes para o pagamento dos tributos, prezos públicos e ingresos patrimoniais cuxo cobro sexa esixido mediante censo de xeito periódico ao longo do exercicio 2014 polo Concello de Riveira. O calendario ten igualmente carácter de recordatorio dos cargas e xuros que resultan de aplicación aos ingresos efectuados no período executivo. PRIMEIRO.–Conceptos e prazos de ingreso.1. Ingresos de tracto periódico, a liquidar mediante censo fiscal: 2. Liquidacións de ingreso directo: SEGUNDO.–Modalidade e lugar de pago. O pagamento dos tributos poderá efectuarse: 1. Ingresos de tracto periódico, a liquidar mediante a súa inclusión nun censo fiscal: – Mediante domiciliación bancaria, mediante comunicación ao concello, de acordo co modelo facilitado nas propias oficinas da tesourería, así como na páxina web municipal (www.riveira.com). Aos contribuíntes que teñan domiciliado o pagamento nunha entidade financeira, os recibos seranlles cargados na conta por eles indicada dentro dos cinco primeiros días do período voluntario de cobranza. – Nas entidades que presten o servizo de caixa do Concello, de luns a venres, no horario establecido ó efecto.2. Outros tributos: – Nas entidades que presten o servizo de caixa do Concello, de luns a venres, no horario establecido ó efecto. TERCEIRO.–Débedas ingresadas fóra de prazo.1. Autoliquidacións presentadas fóra de prazo.2. Resto de Ingresos. Advírteselle que transcorrido o prazo de ingreso, as débedas serán esixidas polo procedemento de constrinximento, logo de devenga-lo recargo de prema, xuros de mora e, no seu caso, as custas que se produzan. CUARTO.–Este calendario é susceptible de impugnación en vía contencioso-administrativa polos que sexan titulares de dereitos ou intereses lexítimos, sen que a interposición do recurso interrompa a súa aplicación. QUINTO.–Resérvase a esta Alcaldía a facultade de modificar o presente calendario cando motivos de índole técnica, debidamente xustificados, impidan a xestión recursos económicos indicados nas datas sinaladas, informando de tal circunstancia os cidadáns coa suficiente antelación”. Riveira, a 27 de xaneiro 2.014. O ALCALDE Manuel Ruiz Rivas
13/02/2014 | Administración LocalMunicipal
Oza-Cesuras
Contratación mediante procedemento aberto con multiplicidade de criterios de adxudicación dos servizos de “Axuda no fogar: Persoas dependentes” do concello de Oza-Cesuras (A Coruña)

Contratación mediante procedimento aberto con multiplicidade de criterios de adxudicación dos servizos de “Axuda no fogar: Persoas dependentes” do concello de Oza-Cesuras (A Coruña) A) Organismo: Concello de Oza-Cesuras ( A Coruña). B) Dependencia que tramita o expediente: Secretaría Xeral C) Número de expediente: SPAMC01/2014 a) Descripción do obxecto: Servizos de “Axuda no fogar: Persoas dependentes”. b) Lugar de execución: Municipio de Oza-Cesuras. c) Prazo de execución: Un ano (máximo). A) Tramitación: Ordinaria B) Procedemento: aberto con multiplicidade de criterios de adxudicación. A) Prezo máximo: 11,00 euros/ hora (IVE incluído) B) Orzamento máximo de licitación IVE incluído: 214.000,00 euros. a) Provisional: Non se esixe. b) Definitiva: 5% do orzamento máximo de licitación, IVE excluído (205.769,23 euros). a) Entidade: Concello de Oza-Cesuras. b) Domicilio: Lois, nº 33, Oza (Oza-Cesuras) c) Localidade e código postal: 15380 Teléfonos: 981 790 001 ou 981 792 000 d) Telefax: 981 790 129 ou 981 792 025 e) Email: correo@cesuras. es ou correo@oza. dicoruna. es f) Data límite de obtención de documentos e información: Ata a finalización do prazo de presentación de ofertas a) Clasificación empresarial: Non se esixe, porén os licitadores deberán ser entidades privadas debidamente autorizadas para a prestación dos servizos obxecto do contrato. b) Solvencia económica e financiera e solvencia técnica e profesional: Esixibles, ver cláusula 20 do Prego de clásulas administrativas particulares. a) Data límite de presentación: En horas de oficina, de 9.00 a 14.00 horas dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no Perfil de contratante. b) Documentación a presentar: Cláusulas 12 e 20. c) Lugar de presentación: Oficinas muncipais, sitas nas antigas casas do concello de Oza dos Ríos e Cesuras. Poderán ser tamén presentadas por correos coas condicións establecidas na cláusula 11. Presentarase en tres sobres pechados: d) Prazo durante o cal o licitador estará obrigado a manter a súa oferta: Dous meses a contar desde a apertura de proposicións. e) Admisión de variantes: No se admiten a) Entidade: Concello de Oza-Cesuras. b) Domicilio: Lois, nº 33, Oza (Oza-Cesuras) c) Localidade e código postal: 15380 Teléfonos: 981 790 001 e 981 792 000 d) Data e hora: Serán publicas no tabolerio de edictos do concello e comunicadas aos licitadores interesados. Calquera información adicional susceptible de ser subministrada será facilitada por teléfono ou, se fose preciso, vía fax ou email. Os gastos correspondentes aos anuncios da licitación serán por conta do adxudicatario. No Perfil de contratante de Oza-Cesuras: http://www.cesuras.org ou http://www.ozadosrios.esCesuras, 5 de febreiro de 2014 O Presidente, Asdo./ José Pablo González Cacheiro
13/02/2014 | Administración LocalMunicipal
Coristanco
Acordo plenario relativo a estudo de detalle modificado para reaxuste de aliñacions na 1ª trav. do Muiño

O Pleno ordinario do Concello de Coristanco, na sesión que tivo lugar o día 29 de xaneiro de 2014 adoptou, entre outros, o acordo relativo ao “Estudo de detalle da Primeira Travesía do Muíño” que a continuación se transcribe: Primeiro.- Aceptar o requerimento plantexado pola Secretaría Xeral de Ordeación do Territorio e urbanismo en base ao disposto no artigo 92.5 da LOUG e anular o acordó do Pleno de 27 de novembro de 2013 de aprobación definitiva do Estudo de Detalle da Primeira Travesía do Muíño. Segundo.- Publicar este acordó en todos os medios nos que foi publicado o acordo de aprobación definitiva de 27.11.2013. Terceiro.- Comunicar este acordo á Secretaría Xeral de Ordeación do Territorio e Urbanismo. Coristanco, 31 de xaneiro de 2014 O alcalde Antonio Pensado Plágaro
13/02/2014 | Administración LocalMunicipal
Arteixo
Secretaría Xeral
Baixas de oficio no padrón de habitantes municipal (menores de idade)

REF. MEAM/mf. Mediante resolución da Alcaldía de data vintedous de xaneiro de dous mil catorce resolveuse dar de baixa no padrón municipal de habitantes ás persoas que de seguido se relacionan, despois de terlles incoado expedientes de baixa de oficio polo incumprimento da obriga establecida no artigo 54 do Regulamento de población e demarcación territorial das entidades locais, e tralos informes favorables da Sección Provincial do Consello de Empadroamento da Coruña aos devanditos expedientes. Dado que dos informes que obran nos expedientes non consta ningún outro domicilio para os efectos de notificación aos interesados, publíquese este anuncio no taboleiro de edictos do Concello, así como no Boletín Oficial da Provincia, todo isto de conformidade co establecido no artigo 59.5 da Lei de réxime xurídico das administracións públicas e do procedemento administrativo común. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdicción contencioso-administrativa. O prazo para interpoñer o recurso de reposición é dun mes, a contar dende o día seguinte á recepción desta notificación e deberá presentalo ante o mesmo órgano que a ditou (artigo 117 da Lei 30/1992). O prazo para interpoñer o recurso contencioso-administrativo é de dous meses, a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdicción contencioso-administrativa), todo isto sen prexuizo de que poida exercitar, de ser o caso, calquera outro recurso que estime procedente. Arteixo, 28 de xaneiro de 2014 O alcalde, Carlos Calvelo Martínez
13/02/2014 | Administración LocalMunicipal
Betanzos
Baixas por caducidade no padrón municipal de habitantes

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 13 de xaneiro do 2014: “A Lei orgánica 14/2003, do 20 de novembro, mediante o seu artigo terceiro modificou, entre outros, o artigo 16 da Lei 7/1985, do 2 de abril, reguladora das bases de réxime local (en adiante LBRL). A dita modificación establece a renovación periódica, cada dous anos, das inscricións dos estranxeiros non-comunitarios sen autorización de residencia permanente no Padrón, así como a caducidade das ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta a lexislación aplicable, e en uso das atribucións que me confire o art.21.1. a) da LBRL, 1º.- Declarar a caducidade das inscricións no Padrón municipal de habitantes deste concello das personas que se relacionan a continuación, por non ter renovada a súa inscrición padroal no prazo, xa transcorrido, de dous anos, acordando así mesmo a súa baixa no referido padrón: Pereira Cardoso, Barbara Fernanda Rúa Marina, nº 57-3º Santos de Almeida, Vitor Kahik Pza. Constitución, nº 4-3º Turkina, Tatyana Lg. Guiliade, nº 37 Stremel, Victoria Rúa Saavedra Meneses, nº 57-1º Millon, Carina Marcela Rúa Saavedra Meneses, nº 57-1º Rowein Millon, Melanie Maiten Rúa Saavedra Meneses, nº 57-1º Velasquez, Maria Dioselina Leonor Rúa Venezuela, nº 4-5º Arbelaez de Ramirez, Luzmila Rúa Ferreiros, nº 15-1º D 2º.- A declaración da baixa terá efecto na data de recepción da notificación á persona interesada, ou ben, na data de publicación da presente resolución no Boletín Oficial da Provincia, de ser necesaria tal publicación.3º.- Notificarlles a presente resolución ós interesados, con indicación dos recursos que procedan”. Betanzos, 5 de febreiro do 2014 O secretario Asdo.: Cristóbal Víctor Fraga Bermejo.
13/02/2014 | Administración LocalMunicipal
Cambre
Aprobación definitiva da modificación da Ordenanza fiscal número 9, reguladora da taxa polo servizo de rede de sumidoiros

O Concello de Cambre, en sesión ordinaria do Pleno de 19 de decembro de 2013, acordou aprobar provisionalmente a modificación do apartado 2 do artigo 5.º da Ordenanza fiscal n.º 9 reguladora da taxa polo servizo da rede de sumidoiros, que en cumprimento do disposto polo artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, se fai público a continuación: “2. A cota tributaria a esixir pola prestación dos servizos do apartado 1. b) do artigo 2.º, determinarase en función da cantidade de auga, medida en metros cúbicos consumida polo usuario. A tal efecto, aplicaranse as seguintes tarifas: 1.1. 0,25 euros por metro cúbico, xa sexan de vertidos de auga depurados ou sen depurar, polo servizo de evacuación de excretas, augas pluviais, negras e residuais a través da rede de sumidoiros municipal. A estes efectos, en ningún caso poderá tomarse un consumo de auga que sexa inferior ó mínimo facturable por subministración. A cota resultante da consideración deste consumo terá o carácter de mínimo esixible.1.2.0,28 euros por metro cúbico de auga consumido, polo servizo de tratamento e depuración de excretas, augas pluviais, negras e residuais.” Transcorrido o prazo de exposición ao público dos acordos de aprobación provisional da modificación do texto da ordenanza fiscal núm.9, reguladora da taxa polo servizo da rede de sumidoiros, non se presentaron reclamacións. Por isto, de conformidade co establecido no artigo 17.3 do Real decreto lexislativo 2/2004, quedan definitivamente aprobados os devanditos acordos. A antedita modificación comezará a aplicarse a partir do día seguinte á publicación do anuncio da súa aprobación definitiva no Boletín Oficial da Provincia, e manterase vixente ata a súa modificación ou derrogación expresa. As ordenanzas fiscais vixentes na actualidade non sinaladas nos acordos precedentes continuaran vixentes ata que non se acorde a súa modificación ou derrogación. Contra ditos acordos, os interesados poderán interpoñer recurso contencioso-administrativo no prazo de dous meses contados dende o día seguinte ó da publicación destes acordos no Boletín Oficial da Provincia. Cambre, 6 de febreiro de 2014. A concelleira delegada de Economía, Facenda, Promoción Económica e Consumo (RA núm.1000, do 17/6/2011) Marta María Vázquez Golpe
13/02/2014 | Administración LocalMunicipal
Cariño
Aprobación definitiva plan especial de infraestructuras de Cariño: saneamiento en Landoi

Por Acordo do Pleno, celebrado en sesión ordinaria en data de 31 de xaneiro de 2014, aprobouse definitivamente o Plan Especial denominado “Infraestruturas en Cariño: saneamento na parroquia de Landoi”, o que se publica aos efectos do artigo 92.2 da Lei 9/2002, de 30 de decembro, de Ordenación Urbanística e Protección do Medio Rural de Galicia. O expediente e o plan aprobado definitivamente encóntranse nas dependencias municipais a disposición de todos os cidadáns para a súa posta de manifesto e obtención de copias. Contra o presente Acordo, en aplicación do artigo 107.3 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, e dado que aproba unha disposición de carácter xeral, poderá interporse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, con sede en A Coruña, no prazo de dous meses, a contar desde o día seguinte ao da presente publicación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. A Alcaldesa-Presidenta DªLoredana Mariana Goman Makowski